
Az Európai Unió Kibocsátás Kereskedelmi Rendszere: Kompromisszum, vagy megoldás?

A második világháborút követően (különösen a nyugati országokban) gazdasági fellendülés vette kezdetét. A termelés növekedésének következtében a melléktermékek (pl.: levegő szennyező anyagok) kibocsátásának az aránya is megnövekedett. Az ózonlyuk elvékonyodása csak az egyik légszennyezés által kiváltott probléma volt.
Egy másik fenyegető probléma az üvegházhatású-gázok kibocsátásának növekedése. Az Éghajlatváltozási Kormányközi Testület jelentései alapján az ÜHG kibocsátás jelentősen hozzájárult a klímaváltozáshoz, ezáltal az élővilág és az emberi környezet alapvető szükségleteinek kielégítését veszélyezteti. Az idő előrehaladtával az ehhez kapcsolódó, már jelenleg is nagy számban jelentkező problémák (pl.: kiszámíthatatlan időjárás, élettani hatások, vízhiány) fokozódnak. Ezért is kiemelkedően fontos a témával való foglalkozás, valamint a hétköznapi emberek és a tudományos közvélemény figyelmének a felhívása a szóban forgó jelenség fontosságára.
A Kiotói Jegyzőkönyv tárgyidőszaka 2012-ben lejárt, az Európai Unió Emisszió Kereskedelmi Rendszere a jelenlegi legnagyobb nagytérségű szén-dioxid kibocsátás-csökkentési rendszer. A dolgozat célja az EU ETS működésének és hatékonyságának a vizsgálata a klímaváltozás elleni küzdelemmel kapcsolatosan, a 2013-tól életbe lépő reformokról egy elemzés és a rendszert illetően egy prognózis felállítása. Ehhez magyar és számtalan külföldi tanulmányok közül szűrt dokumentumok alapján lefolytatott kutatás és egy kiegészítő jellegű, empirikus, kvalitatív, primer kutatás készült.
Az EU ETS egy olyan rendszer, amely a jelenlegi formájában és a globális szabályozás keretei nélkül nem képes a klímaváltozás hatásainak jelentős mérséklésére, a további problémák kialakulásának megelőzésére. Ennek fő oka az, hogy az Emisszió Kereskedelmi Rendszer a politikai kompromisszum kialakulásának eredménye, amelyben az egyes szereplők nem eléggé érdekeltek a környezetvédelmi problémák megoldásában, sokkal inkább saját gazdasági érdekeiket érvényesítik.



